《养竹》
宋代·苏辙

病竹养经年，生笋大如母。
初番放出林，末番任供口。
欲求五寸围，更听三年後。
萧疏尽椽桷，无复堪作帚。
吾庐适营葺，便可开户牖。
秀色到衣冠，清风荡尘垢。
物生恨失养，养至无不厚。
斧斤日摧剥，阴阳自难救。
闲居玩草木，农圃即师友。
养人如养竹，举目皆孝秀。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。